b'\n_START_ARTICLE_\nArt\xc5\xabras Povili\xc5\xabnas\n_START_SECTION_\nBiografija\n_START_PARAGRAPH_\n1973\xc2\xa0m. baig\xc4\x97 LVKKI. 1970\xe2\x80\x931973\xc2\xa0m. Kauno miesto \xc5\xa1vietimo skyriaus sporto mokyklos treneris. 1974\xe2\x80\x931976\xc2\xa0m. LVKKI d\xc4\x97stytojas. 1976\xe2\x80\x931979\xc2\xa0m. S\xc4\x85junginio moksl. tyrim\xc5\xb3 k\xc5\xabno kult\xc5\xabros instituto (Maskva) aspirantas. 1979\xe2\x80\x931981\xc2\xa0m. LVKKI vyr. d\xc4\x97stytojas, \xe2\x80\x9e\xc5\xbdalgirio\xe2\x80\x9c vyr\xc5\xb3 krep\xc5\xa1inio komandos dubleri\xc5\xb3 treneris. 1981\xe2\x80\x931987\xc2\xa0m. LKP CK k\xc5\xabno kult\xc5\xabros ir sporto instruktorius. 1987\xe2\x80\x931991\xc2\xa0m. KKSK pirmininko pavaduotojas, pirmasis pavaduotojas._NEWLINE_1991\xe2\x80\x931998\xc2\xa0m. LR Seimo pirmininko pavaduotojo patar\xc4\x97jas, LR prezidento vyr. referentas. 1998\xe2\x80\x932012\xc2\xa0m. Lietuvos olimpinio fondo valdybos pirmininkas, nuo 2012\xc2\xa0m. Edukologijos universiteto Sporto ir sveikatos fakulteto docentas. 1987\xe2\x80\x931991\xc2\xa0m. Lietuvos krep\xc5\xa1inio federacijos pirmininko pavaduotojas. 1988\xc2\xa0m. LTOK atk\xc5\xabrimo darbo grup\xc4\x97s vadovas. 1988\xe2\x80\x932012\xc2\xa0m. LTOK prezidentas, nuo 2013\xc2\xa0m. LOA prezidentas, Pasaulio lietuvi\xc5\xb3 sporto asociacijos prezidentas (nuo 2013)._NEWLINE_Pasaulio nac. olimpini\xc5\xb3 k\xe2\x80\x91t\xc5\xb3 asociacijos Sporto \xc4\xafrengini\xc5\xb3 komisijos (nuo 1992), Europos olimpini\xc5\xb3 k\xe2\x80\x91t\xc5\xb3 Vykd. k\xe2\x80\x91to (1995\xe2\x80\x932002), Pasaulio nac. olimpini\xc5\xb3 k\xe2\x80\x91t\xc5\xb3 asociacijos (ANOC) Vykd. tarybos (nuo 2002) narys._NEWLINE_Lietuvos delegacij\xc5\xb3 vadovas \xc5\xbeiemos olimpin\xc4\x97se \xc5\xbeaidyn\xc4\x97se (\xc5\xbdO\xc5\xbd):_NEWLINE_XVI \xc5\xbdO\xc5\xbd (1992 Albervilis, Albertville, Pranc\xc5\xabzija),_NEWLINE_XVII \xc5\xbdO\xc5\xbd (1994 Lilehameris, Lillehammer, Norvegija),_NEWLINE_XVIII \xc5\xbdO\xc5\xbd (1998 Naganas, Japonija),_NEWLINE_XIX \xc5\xbdO\xc5\xbd (2002 Solt Leik Sitis, Salt Lake City, JAV),_NEWLINE_XX \xc5\xbdO\xc5\xbd (2006 Turinas, Torino, Italija),_NEWLINE_t. p. vadovavo Lietuvos olimpin\xc4\x97ms delegacijoms_NEWLINE_XXV O\xc5\xbd (1992 Barselona, Ispanija),_NEWLINE_XXVI O\xc5\xbd (1996 Atlanta, JAV),_NEWLINE_XXVII O\xc5\xbd (2000 Sidn\xc4\x97jus, Sydney, Australija),_NEWLINE_XXVIII O\xc5\xbd (2004 At\xc4\x97nai, Graikija),_NEWLINE_XXIX O\xc5\xbd (2008 Pekinas, Kinija),_NEWLINE_XXX O\xc5\xbd (2012 Londonas, D. Britanija).\n_START_SECTION_\nMokslin\xc4\x97 veikla\n_START_PARAGRAPH_\nMonografijos Olimpin\xc4\x97 Lietuva 1918\xe2\x80\x932008 metais: l\xc5\xab\xc5\xbeiai, etapai, pasauliniai kontekstai pagrindu pareng\xc4\x97 ir 2011 Vilniaus pedagoginiame u\xe2\x80\x91te apgyn\xc4\x97 social. m. (edukologijos) daktaro disertacij\xc4\x85._NEWLINE_Para\xc5\xa1\xc4\x97 kn.: Teis\xc4\x97javimo metodika krep\xc5\xa1inyje (su S. Stonkumi, 1977), Fizinis aukl\xc4\x97jimas IX\xe2\x80\x93XII klas\xc4\x97ms. Krep\xc5\xa1inis (su A. Paulausku, 1988), Olimpin\xc4\x97 ugnis neg\xc4\x99sta (1995), Olimpin\xc4\x97 Lietuva 1918\xe2\x80\x932008 metais: l\xc5\xab\xc5\xbeiai, etapai, pasauliniai kontekstai (2010), Nematoma olimpinio medalio pus\xc4\x97 (su A. Urbonu, 2015), Lietuvos tautin\xc4\x97s olimpiados atminimas gyvas (2016), \xd0\x9d\xd0\xb5\xd0\xb2\xd0\xb8\xd0\xb4\xd0\xb8\xd0\xbc\xd0\xb0\xd1\x8f \xd1\x81\xd1\x82\xd0\xbe\xd1\x80\xd0\xbe\xd0\xbd\xd0\xb0 \xd0\xbe\xd0\xbb\xd0\xb8\xd0\xbc\xd0\xbf\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xbc\xd0\xb5\xd0\xb4\xd0\xb0\xd0\xbb\xd0\xb8 (su A. Urbonu, 2016), \xc5\xa0vies\xc5\xabs ir tams\xc5\xabs olimpiniai \xc5\xbeiedai (2017).\n_START_SECTION_\nApdovanojimai\n_START_PARAGRAPH_\nValstybiniai: Lietuvos did\xc5\xbeiojo kunigaik\xc5\xa1\xc4\x8dio Gedimino 3 laipsnio ordinas (1998), Sausio 13\xe2\x80\x91osios atminimo medalis (2002), ordino U\xc5\xbe nuopelnus Lietuvai Komandoro didysis kry\xc5\xbeius (2003), Lietuvos did\xc5\xbeiojo kunigaik\xc5\xa1\xc4\x8dio Gedimino ordino Komandoro didysis kry\xc5\xbeius (2008)._NEWLINE_K\xc5\xabno kult\xc5\xabros ir sporto departamento prie LRV (KKSD): 2 laipsnio ordinas (2001) ir 1 laipsnio ordinas su grandine U\xc5\xbe nuopelnus Lietuvos sportui (2003),_NEWLINE_Lietuvos tautinio olimpinio komiteto (LTOK): Garb\xc4\x97s \xc5\xbeenklas (2001), LTOK Olimpiniai \xc5\xbeiedai (2011)._NEWLINE_Lenkijos Respublikos Kavalieriaus kry\xc5\xbeiaus ordinas (1999), Nyderland\xc5\xb3 Karalyst\xc4\x97s Oranie\xc4\x8di\xc5\xb3-Nasau (Nassau) dinastijos Komandoro ordinas (2008)._NEWLINE_IOC apdovanojimai: IOC \xc5\xa1imtme\xc4\x8dio medalis (1994), Olimpinis ordinas (1998), Olimpinio s\xc4\x85j\xc5\xabd\xc5\xbeio vienyb\xc4\x97s (1995), Olimpinio solidarumo (1995), Sporto ir kilnaus elgesio (2005) prizai. ANOC ordinas (2001). Tarptautinio kilnaus sportinio elgesio komiteto (Fair Play) prizas U\xc5\xbe kilnaus sportinio elgesio jud\xc4\x97jimo pl\xc4\x97tr\xc4\x85 (2001)._NEWLINE_Argentinos (1993), Kazachstano (1998), Latvijos (1998), \xc4\x8cekijos (1999), Gruzijos (1999), Baltarusijos (2001), Estijos (2008) nacionalini\xc5\xb3 olimpini\xc5\xb3 komitet\xc5\xb3 medaliai._NEWLINE_NATO \xc5\xbeenklas (2003).\n_START_SECTION_\n\xc5\xa0altiniai\n_START_PARAGRAPH_\n1. Lietuvos sporto enciklopedija:http://www.lse.lt/index.php?1213488574'